recursal/SuperWikiNEXT-32B huggingface dataset:
**ফরহাদ হোসেন** (জন্ম: ১৯৫৮) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) সাবেক উপ-উপাচার্য, পরিসংখ্যান বিভাগের অধ্যাপক এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের (মাভাবিপ্রবি) বর্তমান উপাচার্য।

জন্ম
----

ফরহাদ হোসেন ১৯৫৮ সালে মাদারীপুরের শিবচর উপজেলার বাখরের কান্দি গ্রামে জন্মগ্রহণ করেন।

শিক্ষাজীবন
----------

তিনি মাদারীপুরের পাঁচ্চর উচ্চ বিদ্যালয় থেকে ১৯৭৩ সালে মাধ্যমিক ও ফরিদপুরের সরকারি রাজেন্দ্র কলেজ থেকে ১৯৭৫ সালে উচ্চমাধ্যমিক পরীক্ষায় উত্তীর্ণ হন। ফরহাদ হোসেন ঢাকা বিশ্ববিদ্যালয়ের পরিসংখ্যান বিভাগ থেকে ১৯৭৮ সালে বিএসসি (সম্মান) এবং ১৯৭৯ সালে এমএসসি পাস করেন। তিনি জাপানের টোকিওতে অবস্থিত দ্য ইনস্টিটিউট অব স্ট্যাটিস্টিক্যাল ম্যাথম্যাটিকস থেকে ১৯৯৫ সালে পিএইচডি ডিগ্রি অর্জন করেন।

কর্মজীবন
--------

ফরহাদ হোসেন ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটে প্রভাষক হিসেবে কিছুদিন শিক্ষকতা করার পর বাংলাদেশ পরমাণু শক্তি কমিশনে বৈজ্ঞানিক কর্মকর্তা পদে যোগ দেন। অতঃপর তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগে সহকারী অধ্যাপক হিসেবে যোগদান করেন। এরই ধারাবাহিকতায় তিনি বিভাগটির অধ্যাপক পদে উন্নীত হন। এছাড়া সৌদি আরবের কিং খালিদ বিশ্ববিদ্যালয় এবং মার্কিন যুক্তরাষ্ট্রের বল স্টেট ইউনিভার্সিটিতে অতিথি অধ্যাপক হিসেবে অধ্যাপনার অভিজ্ঞতা রয়েছে তার।

অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, শিক্ষক সমিতির সাধারণ সম্পাদক, উপ-উপাচার্য এবং বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্যসহ বিভিন্ন গুরুত্বপূর্ণ দায়িত্ব পালন করেন।

ফরহাদ হোসেন ২০২২ সালের ১০ জানুয়ারি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১২ জানুয়ারি আনুষ্ঠানিকভাবে পরবর্তী চার বছরের জন্য উপাচার্যের দায়িত্বভার গ্রহণ করেন।

প্রকাশনা
--------

দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র
---------

1. ↑  "মাভাবিপ্রবির উপাচার্য হলেন জাবি অধ্যাপক ড. ফরহাদ"। *বাংলা ট্রিবিউন*। ১০ জানুয়ারি ২০২২। সংগ্রহের তারিখ ১১ জানুয়ারি ২০২২। [*স্থায়ীভাবে অকার্যকর সংযোগ*]
2. ↑  "মাভাবিপ্রবির নতুন ভাইস-চ্যান্সেলর অধ্যাপক ড. মোঃ ফরহাদ হোসেন"। *আলোকিত প্রজন্ম*। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।
3. 1 2  "Dr. Md. Forhad Hossain - PROFILE" [ড. মো. ফরহাদ হোসেন - জীবন বৃত্তান্ত]। *জাহাঙ্গীরনগর বিশ্ববিদ্যালয়* (ইংরেজি ভাষায়)। সংগ্রহের তারিখ ১১ জানুয়ারি ২০২২।
4. 1 2  "ভাসানী বিশ্ববিদ্যালয়ের নতুন ভিসি অধ্যাপক ড. ফরহাদ হোসেন"। *কালের কণ্ঠ*। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।
**মোহাম্মদ রহমতুল্লাহ** একজন বাংলাদেশী অধ্যাপক। তিনি ইউনিভার্সিটি অব ডেভেলপমেন্ট অল্টারনেটিভের (ইউডা) জীব বিজ্ঞান অনুষদের ডিন এবং উপ-উপাচার্য হিসেবে দায়িত্ব পালন করেছেন। বর্তমানে তিনি ইউডার উপাচার্য হিসেবে দায়িত্ব পালন করেছেন।

শিক্ষাজীবন
----------

তিনি কমনওয়েলথ স্কলারশিপের অধীনে হংকং বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

মোহাম্মদ রহমতুল্লাহ ইউনিভার্সিটি অব ডেভেলপমেন্ট অল্টারনেটিভের জীব বিজ্ঞান অনুষদের ডিন ও অধ্যাপক হিসেবে দায়িত্ব পালন করেছেন। এছাড়া তিনি ঢাকা বিশ্ববিদ্যালয়, খুলনা বিশ্ববিদ্যালয়, যুক্তরাষ্ট্রের কানসাস স্টেট বিশ্ববিদ্যালয়, অবার্ন বিশ্ববিদ্যালয় এবং পেন স্টেট ইউনিভার্সিটি কলেজ অব মেডিসিন প্রভৃতি বিশ্ববিদ্যালয়েও অধ্যাপনা করেছেন।

মোহাম্মদ রহমতুল্লাহ ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ডেভেলপমেন্ট অল্টারনেটিভের উপ-উপাচার্য ছিলেন। ২০২২ সালে তিনি বিশ্ববিদ্যালয়টির উপাচার্য নিযুক্ত হন।

আরও দেখুন
---------

* ঢাকা বিশ্ববিদ্যালয়
* খুলনা বিশ্ববিদ্যালয়

তথ্যসূত্র
---------

1. ↑  "ইউনিভার্সিটি অব ডেভেলপমেন্ট অল্টারনেটিভ এর ভাইস-চ্যান্সেলর নিয়োগ"। *শিক্ষা মন্ত্রণালয়*। সংগ্রহের তারিখ ২৮ অক্টোবর ২০২২।
2. ↑  "ইউনিভার্সিটি অব ডেভেলপমেন্ট অল্টারনেটিভের উপাচার্য"। *বাংলাদেশ বিশ্ববিদ্যালয় মঞ্জুরী কমিশন* (ইংরেজি ভাষায়)। সংগ্রহের তারিখ ২৮ অক্টোবর ২০২২।
3. 1 2  "Faculty Members (Pharmacy)"। *ইউনিভার্সিটি অব ডেভেলপমেন্ট অল্টারনেটিভ* (ইংরেজি ভাষায়)। সংগ্রহের তারিখ ২৮ অক্টোবর ২০২২।
4. ↑  "ইউডা-র নতুন উপাচার্য অধ্যাপক ড. মোহাম্মদ রহমতুল্লাহ"। *ইউনিভার্সিটি অব ডেভেলপমেন্ট অল্টারনেটিভ*। সংগ্রহের তারিখ ২৮ অক্টোবর ২০২২। [*স্থায়ীভাবে অকার্যকর সংযোগ*]
**এ এইচ এম জেহাদুল করিম** (জন্ম: ১ সেপ্টেম্বর ১৯৪৯) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের সমাজবিজ্ঞান ও নৃবিজ্ঞান বিভাগে অধ্যাপনা করেছেন। তিনি কুমিল্লা বিশ্ববিদ্যালয়ের সাবেক উপাচার্য।

জন্ম
----

তিনি ১৯৪৯ সালের ১ সেপ্টেম্বর জন্মগ্রহণ করেন।

শিক্ষাজীবন
----------

এ এইচ এম জেহাদুল করিম ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৬৯ সালে স্নাতক (সম্মান) এবং ১৯৭০ সালে স্নাতকোত্তর ডিগ্রি লাভ করেন। কানাডার লেকহেড বিশ্ববিদ্যালয়েও তিনি এক বছর এমএ স্তরে সমাজবিজ্ঞান অধ্যয়ন করেছেন। তিনি যুক্তরাষ্ট্রের সিরাকিউজ বিশ্ববিদ্যালয় থেকে ১৯৮৩ সালে নৃবিজ্ঞানে এমএ এবং ১৯৮৭ সালে পিএইচডি ডিগ্রি অর্জন করেন।

কর্মজীবন
--------

জেহাদুল করিম ১৯৭২ সালে রাজশাহী কলেজে সমাজবিজ্ঞান বিভাগের প্রভাষক ও প্রতিষ্ঠাতা প্রধান হিসেবে যোগ দেন। ১৯৭৪ সালে তিনি রাজশাহী বিশ্ববিদ্যালয়ের সমাজবিজ্ঞান বিভাগে প্রভাষক হিসেবে যোগদান করেন এবং ১৯৯২ সালে অধ্যাপক পদে উন্নীত হন। ১৯৯৮ সালে তিনি একই বিশ্ববিদ্যালয়ের নৃবিজ্ঞান বিভাগে অধ্যাপক ও প্রতিষ্ঠাতা সভাপতি হিসেবে যোগ দেন এবং ২০১১ সালে স্বেচ্ছা-অবসর গ্রহণ করেন। এছাড়াও দেশ ও বিদেশের একাধিক বিশ্ববিদ্যালয়ে শিক্ষকতার অভিজ্ঞতা রয়েছে তার।

কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সমাজবিজ্ঞান বিভাগের সভাপতি, সামাজিক বিজ্ঞান অনুষদের ডিন, সিনেট সদস্য এবং বাংলাদেশ বিশ্ববিদ্যালয় মঞ্জুরী কমিশনের সদস্যসহ বিভিন্ন গুরুত্বপূর্ণ দায়িত্ব পালন করেন।

এ এইচ এম জেহাদুল করিম ২০০৮ সালের ২০ অক্টোবর থেকে ২০০৯ সালের ২২ নভেম্বর পর্যন্ত কুমিল্লা বিশ্ববিদ্যালয়ের উপাচার্য হিসেবে দায়িত্ব পালন করেন।

প্রকাশনা
--------

জেহাদুল করিম একাধিক গ্রন্থের প্রণেতা। এছাড়া দেশি-বিদেশি জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

সদস্যপদ
-------

তিনি বিভিন্ন পেশাজীবী সংগঠনের সদস্য।

তথ্যসূত্র
---------

1. 1 2 3  "নিয়োগ/যোগদান - অধ্যাপক ড. এ. এইচ. এম. জেহাদুল করিম" (পিডিএফ)। *জগন্নাথ বিশ্ববিদ্যালয় বার্তা*। নং ৩৭। জগন্নাথ বিশ্ববিদ্যালয়। পৃষ্ঠা ৮। সংগ্রহের তারিখ ১৪ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Dr. A.H.M.Zehadul Karim" [ড. এ. এইচ. এম. জেহাদুল করিম]। *www.drzehadulkarim.com* (ইংরেজি ভাষায়)। ১৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।
3. 1 2  করিম, প্রফেসর ড. এ. এইচ. এম. জেহাদুল (২০১৬)। *বঙ্গবন্ধু এবং বাংলাদেশ: সমসাময়িক সমাজ ও রাজনীতি প্রসঙ্গে*। ঢাকা: শ্রাবণ প্রকাশনী। আইএসবিএন 9789849201670।
4. ↑  "কুমিল্লা বিশ্ববিদ্যালয় - উপাচার্যের পদ খালি হচ্ছে আজ, প্রত্যাশী পাঁচজন"। *প্রথম আলো*। ২২ নভেম্বর ২০১৩। সংগ্রহের তারিখ ১৪ জানুয়ারি ২০২২।
5. ↑  "Vice Chancellors of the University Since 2006" [২০০৬ সাল থেকে বিশ্ববিদ্যালয়ের উপাচার্যগণ]। *কুমিল্লা বিশ্ববিদ্যালয়* (ইংরেজি ভাষায়)। ৪ জুন ২০২১ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।
**জামনগর তেল শোধনাগার** ভারতের গুজরাত রাজ্যের জামনগরএ অবস্থিত রিলায়েন্স ইন্ডাস্ট্রিজ লিমিটেডের মালিকানাধীন একটি বেসরকারি খাঁচা তেল শোধনাগার। ১৪ জুলাই ১৯৯৯ সালে শোধনাগারটির তেল শোধন ক্ষমতা ৬,৬৮,০০০ ব্যারেল প্রতি দিন (১০৬,২০০ ঘন মিটার/প্রতি দিন), পরে তেল শোধন ক্ষমতা বৃদ্ধি করে প্রতি দিন ১২,৪০,০০০ ব্যারেল (১,৯৭,০০০ ঘন মিটার/প্রতি দিন) করা হয়। বর্তমানে এটি বিশ্বের বৃহত্তম তেল শোধনাগার।

ইতিহাস
------

২৫ ডিসেম্বর ২০০৮ সালে রিলায়েন্স পেট্রোলিয়াম লিমিটেড (আরপিএল) ভারতের গুজরাতের জামনগর জেলার একটি বিশেষ অর্থনৈতিক অঞ্চলতে তাদের তেল শোধনাগার চালু করার ঘোষণা দেয়। আরপিএল তেল শোধনাগারের উপস্থিতি জামানগরকে 'রিফাইনারি হাব' হিসাবে আবির্ভূত করতে সক্ষম হয়েছে, বিশ্বের বৃহত্তম রিফাইনিং কমপ্লেক্সটি হাউজিংয়ের তেল পরিশোধন ক্ষমতা ১.২৪ মিলিয়ন ব্যারেল (১,৯৭,000 ঘন মিটার/প্রতিদিন) প্রতিদিন, যা বিশ্বের অন্য কোন একক তেল শোধনাগারের চেয়ে বেশি।

বিশ্বব্যাপী প্রতিযোগিতামূলক আরপিএল শোধনাগার ৩৬ মাসের মধ্যে কমিশন করা হয়। আরপিএল প্রকৌশল নির্মাণ এবং বেচটেল, ইউওপি এলএলসি এবং ফস্টার হুইলারের মতো অন্যদের মধ্যে বিশেষজ্ঞের দক্ষতা নিয়ে কয়েকটি কোম্পানি চুক্তি করেছে। রাজস্থানের বাড়মের থেকে প্রাপ্ত অশোধিত তেল প্রক্রিয়া করার জন্য পাইপলাইনের পরিকল্পনা ছিল, তবে এটি বাড়মের থেকে জামনগর পর্যন্ত স্থাপন করার জন্য একটি বৈদ্যুতিক উত্তাপযুক্ত পাইপলাইনের প্রয়োজন হবে।

সম্পূর্ণ ২,৫০০ একর (৩,০০০ হেক্টর, ১১.৭ বর্গ মাইল) চত্বরে জুড়ে ২০১৩ সালের মধ্যে উৎপাদন ও সংশ্লিষ্ট সুবিধা, উপযোগিতা, অফ-সাইট, বন্দর সুবিধা এবং ২,৫০০ কর্মীদের জন্য আবাসন সহ একটি টাউনশিপ (৪১৫ একর) রয়েছে। জমি। যদি রিফাইনারিতে ব্যবহৃত সমস্ত পাইপগুলি পরস্পরের সঙ্গে যুক্ত করা হয়, তারা সমগ্র ভারতকে উত্তর থেকে দক্ষিণে সংযুক্ত করবে।

তথ্যসূত্র
---------

1. ↑  "Reliance commissions world's biggest refinery"। *The Indian Express*। ২৬ ডিসেম্বর ২০০৮। সংগ্রহের তারিখ ৯ জানুয়ারি ২০১৯।
2. ↑  "Top 10 large oil refineries"। *hydrocarbons-technology.com*। সংগ্রহের তারিখ ২৩ ফেব্রুয়ারি ২০১৮।
3. ↑  "Growth through Energy Products"। ২০০৭-০২-২৭ তারিখে মূল থেকে আর্কাইভ করা।
4. ↑  "RIL's Jamnagar Refinery Listed Among The World's Top Five Refineries"। ২০১৩-০৬-০৬ তারিখে মূল থেকে আর্কাইভ করা।
5. ↑  "About Jamnagar" (পিডিএফ)। ২০১১-১০-২৭ তারিখে মূল (পিডিএফ) থেকে আর্কাইভ করা।

বহিঃসংযোগ
---------

* দাপ্তরিক ওয়েবসাইট

| * দে
* স
ভারতের তেল শোধনাগার |
| --- |
| সরকারি | 

|  |  |
| --- | --- |
| আইওসিএল | 
* গুজরাত তেল শোধনাগার
* হলদিয়া তৈল শোধনাগার
* মথুরা তেল শোধনাগার
* পারাদ্বীপ তেল শোধনাগার
* পানিপথ তেল শোধনাগার
* বড়উনি তেল শোধনাগার
* বঙাইগাঁও তেল শোধনাগার
* গুয়াহাটি তেল শোধনাগার
* ডিগবয় তেল শোধনাগার

 |
| ওএনজিসি | 
* ম্যাঙ্গালোর রিফাইনারি ও পেট্রোকেমিক্যালস
* তাঁতিপাকা তেল শোধনাগার

 |
| এইচপিসিএল | 
* মুম্বই তেল শোধনাগার
* বিশাখাপত্তনম তেল শোধনাগার
* বাড়মীর তেল শোধনাগার
* গুরু গোবিন্দ সিং তেল শোধনাগার

 |
| সিপিসিএল | 
* মানালি তেল শোধনাগার
* নাগাপত্তনম তেল শোধনাগার

 |
| বিপিসিএল | 
* মুম্বই তেল শোধনাগার (বিপিসিএল)
* নুমালিগড় তেল শোধনাগার

 |

 |
| বেসরকারি | 

|  |  |
| --- | --- |
| আরআইএল | 
* জামনগর তেল শোধনাগার (এসইজেড)
* জামনগর তেল শোধনাগার (ডিএটি)

 |
| এনই | 
* নায়ার এনার্জি তেল শোধনাগার

 |

 |
**মীর আবদুল কাইয়ুম** একজন বাংলাদেশী মনোবিজ্ঞানী ছিলেন যিনি বাংলাদেশের মুক্তিযুদ্ধে শহীদ হয়েছেন।

প্রথম জীবন
----------

কাইয়ুম ১৯৩৯ সালের ৬ জুলাই ময়মনসিংহের গাফরগাঁও , ঘাগড়ায় জন্মগ্রহণ করেন। তিনি ১৯৫৬ সালে গফরগাঁও ইসলামিয়া উচ্চ বিদ্যালয় থেকে এবং ১৯৫৮ সালে গফরগাঁও কলেজ থেকে স্নাতক ডিগ্রি অর্জন করেন। তিনি ১৯৬০ সালে আনন্দ মোহন কলেজ থেকে স্নাতক ডিগ্রি অর্জন করেন এবং ১৯৬২ সালে স্নাতকে রাজশাহী বিশ্ববিদ্যালয়ে মনোবিজ্ঞানে এম.এ পড়েন।

পেশা
----

কাইয়ুম কান্দিপাড়া আসগর আলী উচ্চ বিদ্যালয়ে এবং গফরগাঁও কলেজে পড়াতেন। তিনি ১৯৬৬ সালে মনোবিজ্ঞান বিভাগের প্রভাষক হিসাবে রাজশাহী বিশ্ববিদ্যালয়ে যোগদান করেন এবং এর আগে উক্ত বিভাগের গবেষণা বিভাগে কর্মরত ছিলেন। তিনি ১৯৬৯ সালে পূর্ব পাকিস্তানের ঊনসত্তরের গণঅভ্যুত্থানে অংশ নিয়েছিলেন।

মৃত্যু
------

১৯৭১ সালের ২৫ নভেম্বর কাইয়ুমকে পাকিস্তান সেনাবাহিনী গ্রেপ্তার করে। পাকিস্তান সেনাবাহিনী তাকে অন্যদের সাথে জীবন্ত কবর দেয়।

তথ্যসূত্র
---------

1. 1 2 3  মোহাম্মদ ফায়েকউজ্জামান (২০১২)। "কাইয়ুম, মীর আবদুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**রকীব আহমদ** একজন বাংলাদেশী ভূগোলবিদ ও শিক্ষাবিদ। তিনি রাজশাহী বিশ্ববিদ্যালয়ের ভূগোল ও পরিবেশ বিদ্যা বিভাগের অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির উপাচার্য।

জন্ম
----

তার জন্ম ফরিদপুর জেলায়।

শিক্ষা
------

রকীব রাজশাহী বিশ্ববিদ্যালয়ের ভূগোল বিভাগ থেকে ১৯৭৭ সালে স্নাতক ও ১৯৮০ সালে স্নাতকোত্তর ডিগ্রি লাভ করেন। তিনি ভারতের মহীশূর বিশ্ববিদ্যালয় থেকে ১৯৯০ সালে পিএইচডি ডিগ্রি অর্জন করেন।

কর্মজীবন
--------

রকীব আহমদ ১৯৮১ সালে রাজশাহী বিশ্ববিদ্যালয়ের ভূগোল ও পরিবেশ বিদ্যা বিভাগের বিভাগে প্রভাষক হিসেবে যোগ দেন। এরই ধারাবাহিকতায় তিনি ১৯৮৪ সালে সহকারী অধ্যাপক, ১৯৯১ সালে সহযোগী অধ্যাপক ও ১৯৯৭ সালে অধ্যাপক পদে উন্নীত হন। অধ্যাপনার পাশাপাশি তিনি বিভাগীয় প্রধান, পরিবেশ বিজ্ঞান ইনস্টিটিউটের প্রধান, কম্পিউটার সেন্টারের প্রশাসকসহ বিভিন্ন গুরুত্বপূর্ণ দায়িত্ব পালন করেন। তিনি রাজশাহী বিশ্ববিদ্যালয় থেকে অবসর লাভ করেছেন।

রকীব আহমদ ২০২২ সালের ১০ জুন ঢাকায় অবস্থিত বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির উপাচার্য হিসেবে যোগদান করেন।

প্রকাশনা
--------

দেশীয় ও আন্তর্জাতিক জার্নালে তার উল্লেখযোগ্যসংখক প্রকাশনা রয়েছে।

সংগঠন
-----

তিনি রাজশাহী বিশ্ববিদ্যালয়ের মুক্তিযুদ্ধের চেতনা ও মূল্যবোধে বিশ্বাসী প্রগতিশীল শিক্ষক সমাজের আহ্বায়ক হিসেবে দায়িত্ব পালন করেছেন।

তথ্যসূত্র
---------

1. ↑  "প্রজ্ঞাপন"। *শিক্ষা মন্ত্রণালয়*। সংগ্রহের তারিখ ১১ জুন ২০২২।
2. ↑  "ফারইস্ট ইউনিভার্সিটির উপাচার্য রকীব আহমদ"। *কালের কণ্ঠ*। ১২ জুন ২০২২। সংগ্রহের তারিখ ১২ জুন ২০২২।
3. 1 2 3 4  "রাবির ভিসি ও প্রোভিসি: রকীব ও আনন্দ কুমারের নাম প্রস্তাব"। *বাংলা ট্রিবিউন*। ১৬ এপ্রিল ২০১৭। ১১ জুন ২০২২ তারিখে মূল থেকে আর্কাইভ করা। সংগ্রহের তারিখ ১১ জুন ২০২২।
4. 1 2  "অধ্যাপক রকীব আহমদ, পিএইচডি-এর জীবন বৃত্তান্ত" (পিডিএফ)। *রাজশাহী বিশ্ববিদ্যালয়* (ইংরেজি ভাষায়)। ১৫ জুন ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জুন ২০২২।
5. 1 2  "ফারইস্ট ইন্টারন্যাশনাল ইউনিভার্সিটির নতুন উপাচার্য অধ্যাপক ড. রকীব আহমদ"। *দেশ রূপান্তর*। ১১ জুন ২০২২। সংগ্রহের তারিখ ১২ জুন ২০২২।
**বাকলিয়া সরকারি কলেজ, চট্টগ্রাম** (সাবেক **চট্টগ্রাম সরকারি কমার্শিয়াল ইনস্টিটিউট**) বাংলাদেশের চট্টগ্রামে অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৬৬ সালে প্রতিষ্ঠিত হয় এবং ২০১৬ সাল থেকে বর্তমান নামে পরিচিতি লাভ করে। প্রতিষ্ঠানটিতে কেবল একাদশ এবং দ্বাদশ শ্রেণীতে অধ্যয়ন করা যায়।

প্রতিষ্ঠার ইতিহাস
-----------------

১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
পরে গণপ্রজাতন্ত্রী বাংলাদেশ সরকার সকল কমার্শিয়াল ইনস্টিটিউটকে উন্মুক্ত করে সকল বিষয়ে পাঠদানের সুযোগ করে দেন। সেই সুবাদে ২০১৬ এর মে মাসে গভঃ কমার্শিয়াল ইনস্টিটিউট, চট্টগ্রাম বাকলিয়া সরকারি কলেজ, চট্টগ্রাম-এ রূপান্তরিত হয়।

শিক্ষা কার্যক্রম
----------------

এই প্রতিষ্ঠানটিতে চট্টগ্রাম শিক্ষা বোর্ড এর অধীনে উচ্চমাধ্যমিক স্তরে বিজ্ঞান, মানবিক ও ব্যবসায় শিক্ষা বিভাগে দুই বছর মেয়াদী এইচ.এস.সি পরীক্ষায় উত্তীর্ণ হওয়া যায়।

আসন সংখ্যা:
-----------

  

বিজ্ঞান বিভাগ : 5+/-৪৫০

ব্যবসায় বিভাগ :+/-৫২৫

মানবিক বিভাগ : +/-৩৮০

প্রতি বছর এই প্রতিষ্ঠান থেকে বিজ্ঞান বিভাগে বেশিরভাগই ৫ সহ বিভিন্ন স্বনামধন্য বিশ্ববিদ্যালয়ে ভর্তির সুযোগ পায়।

অবকাঠামো
--------

বৃহৎ খেলার মাঠসহ চার তলার একটি ভবন এবং কলেজ মসজিদ আছে।

আরও দেখুন
---------

* বাংলাদেশের গভঃ কমার্শিয়াল ইনস্টিটিউটসমূহের তালিকা।

তথ্যসূত্র
---------

1. 1 2  "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৫।
2. 1 2  যুগোপযোগী হচ্ছে সরকারি কমার্শিয়াল ইনস্টিটিউট[*স্থায়ীভাবে অকার্যকর সংযোগ*]
3. ↑  "১৬ কমার্শিয়াল কলেজের ২০ হাজার শিক্ষার্থী ভর্তির আবেদনের সুযোগ থেকে বঞ্চিত"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৫।

বহিঃসংযোগ
---------

| * দে
* স
বাংলাদেশের সাবেক গভঃ কমার্শিয়াল ইনস্টিটিউট |
| --- |
| কলেজসমূহ | 
* কুমিল্লা
* কুষ্টিয়া
* খুলনা
* চট্টগ্রাম
* ঢাকা
* দিনাজপুর
* পাবনা
* ফরিদপুর
* ফেনী
* বগুড়া
* বরিশাল
* ময়মনসিংহ
* যশোর
* রংপুর
* রাজশাহী
* সিলেট

 |
| নিয়ন্ত্রক ও অন্যান্য | 
* ঢাকা বোর্ড
* মাধ্যমিক ও উচ্চ শিক্ষা অধিদপ্তর
* শিক্ষা মন্ত্রণালয়
* জাতীয় শিক্ষা কমিশন, ১৯৫৯
* ইউএসএইড

 |

| * দে
* স
চট্টগ্রাম মহানগরীর সরকারি উচ্চ মাধ্যমিক কলেজসমূহ |
| --- |
| 
* চট্টগ্রাম কলেজ
* সরকারি হাজী মুহাম্মদ মহসিন কলেজ, চট্টগ্রাম
* সরকারি সিটি কলেজ, চট্টগ্রাম
* চট্টগ্রাম সরকারি মহিলা কলেজ
* সরকারি কমার্স কলেজ, চট্টগ্রাম
* বাকলিয়া সরকারি কলেজ
* চট্টগ্রাম কলেজিয়েট স্কুল (ইন্টারমিডিয়েট সেকশন)
* চট্টগ্রাম সরকারি মডেল স্কুল এন্ড কলেজ
* সরকারি আশেকানে আউলিয়া কলেজ

 |
**ফুটবল ক্লাব পোহাং স্টিলার্স** (কোরীয়: 포항 스틸러스, ইংরেজি: Pohang Steelers; সাধারণত **এফসি পোহাং স্টিলার্স** এবং সংক্ষেপে **পোহাং স্টিলার্স** নামে পরিচিত) হচ্ছে পোহাং ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ১৯৭৩ সালের ১লা এপ্রিল তারিখে *পিওএসসিও এফসি* নামে প্রতিষ্ঠিত হয়েছে। ১৭,৪৪৩ ধারণক্ষমতাবিশিষ্ট পোহাং স্টিল ইয়ার্ডে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় কিম গি-দং এবং সভাপতির দায়িত্ব পালন করছেন শিন ইয়ং-গুওন। বর্তমানে দক্ষিণ কোরীয় আক্রমণভাগের খেলোয়াড় কিন সুং-দে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পোহাং স্টিলার্স এপর্যন্ত ১৭টি শিরোপা জয়লাভ করেছে; যার মধ্যে পাঁচটি কে লিগ ১ এবং চারটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার সবগুলো এএফসি চ্যাম্পিয়নস লিগ শিরোপা। কিম কুয়াং-সুক, শিন হুয়া-ইয়ং, হুয়াং জি-সু, হুয়াং জিন-সুং এবং নো বিয়ং-জুনের মতো খেলোয়াড়গণ পোহাং স্টিলার্সের জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ১০ বছর পর, ১৯৮৩ মৌসুমে পোহাং স্টিলার্স প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ১৯৮৩ সালের সালের ৮ই মে তারিখে, কে লিগ ১-এ ক্লাব ইতিহাসে নিজেদের প্রথম ম্যাচে হান হং-কির অধীনে পোহাং স্টিলার্স দেগু রয়্যালসের সাথে ১–১ গোলে ড্র করেছিল। ১৯৮৩ কে লিগ ১-এ পোহাং স্টিলার্স ৬টি জয় এবং ৭টি ড্রয়ে সর্বমোট ১৯ পয়েন্ট অর্জন করে সামগ্রিক পয়েন্ট তালিকায় ২য় স্থান অর্জন করেছিল, যেখানে লি চুন-সোক ৮টি গোল করে লিগে পোহাং স্টিলার্সের হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑

বহিঃসংযোগ
---------


উইকিমিডিয়া কমন্সে **পোহাং স্টিলার্স** সংক্রান্ত মিডিয়া রয়েছে।

* দাপ্তরিক ওয়েবসাইট (কোরীয়) (ইংরেজি)
**অরবিন্দ মুখোপাধ্যায়** (ইংরেজি: Aurobinda Mukhopadhyay)(জন্ম: ১৮ জুন, ১৯১৮ — মৃত্যু: ১০ ফেব্রুয়ারি, ২০১৬) একজন বিখ্যাত ভারতীয় বাঙালি চলচ্চিত্র পরিচালক ও চিত্রনাট্যকার। বাংলার খ্যাতনামা সাহিত্যিক  বলাইচাঁদ মুখোপাধ্যায় (বনফুল) তাঁর অগ্রজ  ছিলেন।

জন্ম ও শিক্ষা জীবন
------------------

অরবিন্দ মুখোপাধ্যায়ের জন্ম ১৯১৮ খ্রিস্টাব্দের ১৮ জুন  পিতা ডাঃ সত্যচরণ মুখোপাধ্যায়ের কর্মক্ষেত্র ও স্থায়ী বাসস্থান বিহারের পূর্ণিয়া বিভাগের কাটিহার জেলার মণিহারীতে। মাতা মৃণালিনী দেবী। ভ্রাতা বলাইচাঁদ মুখোপাধ্যায়৷ এঁদের আদি পৈতৃক  নিবাস ছিল পশ্চিমবঙ্গের হুগলি জেলার শিয়াখালা গ্রাম। তাঁদের পরিবার "কাঁটাবুনে মুখুজ্জ্যে" নামে পরিচিত ছিল৷ অরবিন্দের পড়াশোনা কাটিহারে। স্থানীয় স্কুল থেকে ১৯৩৯ খ্রিস্টাব্দে  ম্যাট্রিক পাশ করার পর চলে আসেন শান্তিনিকেতনে। সেই সময় কলাভবনে তার সহপাঠী ছিলেন সত্যজিৎ রায়। বিজ্ঞানের ছাত্র ছিলেন তিনি কিন্তু  রবীন্দ্রনাথ ঠাকুরের  পরামর্শ মতো সাহিত্য পাঠ করতেন। নাটক গল্প ইত্যাদিতে তার আগ্রহ বাড়তে থাকে। শান্তিনিকেতনে বিজ্ঞান-পাঠ শেষ করে ভর্তি হন  ১৯৪২ খ্রিস্টাব্দে বাঁকুড়া মেডিক্যাল কলেজে। কিন্তু মন পড়ে থাকে নাটক, গল্প সিনেমায়। তৃতীয় বর্ষে কলেজের ভিতরেই তার পরিচালিত নাটক দেখে অন্নদাশঙ্কর রায় বলেন -

>  "ঢুলু, তোমার আর্টের লাইনে যাওয়াই ভালো। ওটাই তোমার ঠিক জায়গা।"
> 
> 

 প্রসঙ্গত 'ঢুলু' ছিল অরবিন্দের ডাক নাম। পরবর্তীকালে চলচ্চিত্র জগতে তিনি 'ঢুলুদা' বা 'ঢুলুবাবু ' নামেই পরিচিত হন। কলকাতা'য় ডাক্তারি পরীক্ষা দিতে এসে বিমল রায়ের  "উদয়ের পথে' সিনেমা দেখে আরো বেশি উৎসাহিত হন

চলচ্চিত্র জীবন
--------------

শেষপর্যন্ত চতুর্থ বর্ষের  ডাক্তারি পড়ায় ইতি টেনে চলে এলেন চলচ্চিত্র জগতে। প্রথমে অর্ধেন্দু মুখোপাধ্যায়ের সহকারী হিসাবে কাজ শুরু  করেন ।  পরে কলকাতার বীরেন সরকারের  নিউ থিয়েটার্সে যোগ দেন  বিমল রায়ের অ্যাসিস্টান্ট হিসাবে। সেখানেহৃষিকেশ মুখোপাধ্যায় তার সহকর্মী ছিলেন। পরে নিজেই বড়দা বলাইচাঁদ মুখোপাধ্যায়ের (বনফুল) গল্প নিয়ে 'কিছুক্ষণ' ছবিটি করেন। প্রথম ছবির পরিচালনাতেই মুন্সিয়ানার ছাপ রেখেছিলেন। ছবিটি রাষ্ট্রপতি পুরস্কারের জন্য নির্বাচিত হয়। এরপর একের পর এক ছবি করেছেন তিনি। আহ্বান, নতুন জীবন, পিতাপুত্র, নায়িকার ভূমিকায়, ধন্যি মেয়ে, নিশিপদ্ম, মৌচাক অগ্নীশ্বর' র মতো ছবি আজও তাঁকে স্মরণীয় করে রেখেছে। তিনি মোট ২৬ টি পূর্ণদৈর্ঘ্যের ছবি, তিনটি টেলিফিল্ম ও একটি ধারাবাহিকের পরিচালনা করেন। বাংলার 'নিশিপদ্ম' ছবিটি হিন্দিতে 'অমর প্রেম'র চিত্রনাট্য তিনি রচনা করেন এবং ফিল্মফেয়ার এডওয়ার্ড পান।

পরিচালিত চলচ্চিত্রের তালিকা
---------------------------

* কিছুক্ষণ (১৯৫৯)
* আহ্বান (১৯৬১)
* নতুন জীবন (১৯৬৬)
* পিতাপুত্র (১৯৬৯)
* নায়িকার ভূমিকায় (
* নিশিপদ্ম (১৯৭০)
* ধন্যি মেয়ে (১৯৭১)
* মৌচাক (১৯৭৪)
* অগ্নীশ্বর (১৯৭৫)
* অজস্র ধন্যবাদ (১৯৭৬)
* মন্ত্রমুগ্ধ (১৯৭৭)
* পাকা দেখা (১৯৮০)
* শহরের ইতিকথা (১৯৮৩)
* অজান্তে (১৯৮৫)
* শীলা\* নদী থেকে সাগরে
* হুলস্থুল
* বর্ণচোরা
* কেনারাম বেচারাম

মৃত্যু
------

শেষ জীবন অরবিন্দ মুখোপাধ্যায়ের শরীর ভাল যাচ্ছিল না। শয্যাশায়ী ছিলেন ২০১২ খ্রিস্টাব্দ হতে বার্ধক্যের কারণে। ২০১৬ খ্রিস্টাব্দের ১০ ই ফেব্রুয়ারি (২৬ শে মাঘ ১৪২২ বঙ্গাব্দ) বুধবার ৯৬ বৎসর বয়সে কলকাতায় নিজ বাসভবনে প্রয়াত হন ।

তথ্যসূত্র
---------

1. ↑  "সিনেমার জন্য ডাক্তারি ছেড়েছিলেন এই [[পরিচালক]]"। বিশেষ বিভাগ পত্রিকা। ২০১৭-০৬-০৩।  ইউআরএল–উইকিসংযোগ দ্বন্দ্ব (সাহায্য)
2. ↑  *বনফুল রচনাবলী* (ষোড়শ খন্ড), বলাইচাঁদ মুখোপাধ্যায়, গ্রন্থালয় প্রাইভেট লিঃ, কলিকাতা, প্রথম প্রকাশ ১৩৬২ বঙ্গাব্দ, পৃ. ৩
**বাংলাদেশের ইসলামের আগমন**

**কি ভাবে আসলো আমাদের বাংলাদেশে ইসলাম? কার মাধ্যমে আসলো?**

ইসলামের প্রাণকেন্দ্র মক্কা মদিনা থেকে হাজার হাজার মাইল দূরে অবস্থিত বাংলাদেশের অধিবাসিদের অনেকেই ইসলাম গ্রহণ করে সৌভাগ্য লাভ করছেন। এটা মহান আল্লাহর এক অপরিসীম অনুগ্রহ এবং ইসলামের পবিত্র বাণী প্রচারকদের অনন্য ত্যাগ পরিশ্রম ও অবদান ছাড়া আর কিছুই নয়।

কিন্তু আশ্চর্যের বিষয় হলো, সুদুর আরব ভুমি থেকে বাংলাদেশে ইসলামের আলো কখন কিভাবে পৌছল! সাধারণত মনে করা হয়, 1201 খ্রিষ্টাব্দ মোতাবেক হিজরি ছয় শতকের শেষ ভাগে ইখতিয়ারুদ্দীন মুহাম্মদ বিন বখতিয়ার খিলজী কৃর্তক বঙ্গদেশ জয়ের মধ্যে দিয়ে এ ভূ-খন্ডে ইসলাম ও মুসলমানদের আগমন ঘটে। কিন্তু প্রকৃতপক্ষে তা সঠিক নয়; বরং বাংলাদেশের ইসলামের আগমন শুরু হয় তারও বহু আগে। ইসলাম পূর্বযুগ থেকে আরব বণিকগন সমুদ্রপথে চীন এবং ইন্দোনেশিয়ার জাভা, সুমাত্রা, গমনের পথে চট্রগ্রাম বন্দরে জাহাজ ভেড়াতেন। খ্রিষ্টীয় অষ্টম শতকে এবং হিজরি প্রথম শতকে বাংলাদেশের উপকূলীয় এলাকায় আরবের মুসলিম বণিক ও মুবাল্লিগদের মাধ্যমে ইসলাম প্রচারের কাজ শুরু হয়।

বাংলাদেশের প্রথম চট্রগ্রাম, নোয়াখালী, সন্দ্বীপ এবং পরে ব্রঞ্চকপুত্র নদীপথ ধরে সিলেটে ইসলামের দাওয়াত পৌছে। মুসলিম শাসকদের সিলেট বিজয়ের পূর্বে রাজা গৌরগোবিন্দের রাজ্যে ইতিহাসখ্যাত বুরহানুদ্দিন নামক যে মুসলিম ব্যক্তিত্ব বাস করতেন, তাঁর নিজের ও সহগামী অন্যান্যের ইসলাম গ্রহণ অগ্রযাত্রী ‍মুসলিম মুবাল্লিগদের দ্বারাই সম্ভব হয়েছিল। বাংলা পাক ভারত উপমহাদেশে এভাবেই বেসরকারি পর্যায়ে প্রথমে ওলামা-মাশায়েখ, পীর, আওলিয়াগণের দাওয়াতের মাধ্যমে ইসলাম প্রচারিত হয়েছে। মুসলিম রাজা-বাদাশাহগণ এসেছেন তারও পরে।

**বাংলাদেশ ইসলামিক ফাউন্ডেশন কর্তৃক প্রকাশিত এক তথ্যে দেখা যায়,** সপ্তম শতাব্দীতে হযরত ওমর (রা:) এর খেলাফতকালে কয়েকজন ইসলাম প্রচারক বাংলাদেশে আগমন করেন। তাঁদের নেতা ছিলেন হযরত মামুন ও হযরত মুহায়মিন। দ্বিতীয় পর্যায়ে বাংলায় ইসলামের তাবলীগ করতে আসেন হযরত হামিদুদ্দিন, হযরত হোসাইনুদ্দিন, হযরত মুর্তাযা, হযরত আব্দুল্লাহ ও হযরত আবু তালিব। তাঁরা এদেশের প্রচলিত ভাষা কিছু কিছু আয়ত্ত করে এর সাহায্যে ইসলাম প্রচার করতেন। অনেক সময় দোভাষী ব্যবহার করা হতো, যারা বাংলায় তরজমা করে স্থানীয় অধিবাসীদের সামনে ইসলামের দাওয়াত তুলে ধরতেন। তাঁরা মূলত খাঁটি মুসলমান তৈরির লক্ষ্যেই মানুষের সামনে ইসলামের শিক্ষা ও সৌন্দর্য ‍তুলে ধরতেন।

**সংস্কৃতি**

ইসলাম বাংলাদেশে আসার আগে বাংলাদেশের মানুষেরা বিভিন্ন ধর্মে বিস্তত্ব ছিলেন। **(বাংলাদেশের অধিকাংশ মানুষ হিন্দু ধর্মে বিস্তত্ব ছিলেন।)** যে যে ধর্ম বিশ্বত্ব ছিলো সে সে ধর্মের সংস্কৃতি পালন করতো। যেমন - যারা হিন্দু ছিলেন তারা হিন্দু ধর্মের সংস্কৃতি পালন করত। কিন্তু ইসলাম আসার পর যারা ইসলাম গ্রহন করছেন, তারা ইসলামের সংস্কৃতি পালন করেছেন। 

**ইসলামিক গান**

প্রচিন ইসলামে ইসলামিক সংগিতের সম্পর্কে অনেক কথা জানা যায়। এমনকি ইসলামের বর্তমান পরিস্থিতিতে ইসলামিক অনেক সংগিত পাওয়া যায়। যেমন - হামদ, নাত ইত্যাদি।
শেকসপিয়রের ত্রিসপ্ততিতম চতুর্দশপদী
**চতুর্দশপদী**(Sonnet) হল এক ধরনের কবিতা যার প্রথম উদ্ভব হয় মধ্যযুগে ইতালিতে। এর বৈশিষ্ট্য হল যে এই কবিতাগুলো ১৪টি চরণে সংগঠিত এবং প্রতিটি চরণে সাধারণভাবে মোট ১৪টি করে অক্ষর থাকবে। এর প্রথম আট চরণের স্তবককে অষ্টক এবং পরবর্তী ছয় চরণের স্তবককে ষটক বলে। অষ্টকে মূলত ভাবের প্রবর্তনা এবং ষটকে ভাবের পরিণতি থাকে, যাকে বলা হয় ভোল্টা।

ইংরেজি চতুর্দশপদী
-----------------

ইংরেজিতে চতুর্দশপদী কবিতাকে সনেট (sonnet) বলা হয়।
ইংরেজি চতুর্দশপদী প্রথম পরিচিতি পেয়েছিল খ্রিষ্টীয় ১৬শ (ষোড়শ) শতাব্দীতে 'টমাস ওয়াট' এর প্রয়োগের মাধ্যমে। কিন্তু এর প্রচলন প্রবল হয়ে ওঠে স্যার ফিলিপ সিডনি এর *Astrophel and Stella* (১৫৯১) প্রকাশিত হওয়ার পর থেকে। তার পরের দুই শতক উইলিয়াম শেকসপিয়র, এডমন্ড স্পেন্সার, মাইকেল ড্রায়টন ইত্যাদি ব্যক্তিত্ত্বরা চতুর্দশপদী কবিতাকে নতুন নতুন ধাপে এগিয়ে নিয়ে গিয়েছেন। এরুপ কবিতার মূল বিষয়বস্তু ছিল নারীর প্রতি ভালবাসা।

বাংলা চতুর্দশপদী
----------------

বাংলা ভাষায় প্রথম সনেট রচনার কৃতিত্ব মাইকেল মধুসূদন দত্তের, সনেটকে বাংলায় চতুর্দশপদী নাম মহাকবি মাইকেল মধুসূদনই দিয়েছিলেন। বাংলা সনেট (চতুর্দশপদী) এর সার্থক স্রষ্টা কবি মধুসূদন দত্ত ১৮৬৫ খ্রীষ্টাব্দে ফ্রান্সের ভার্সাই নগরীতে অবস্থানকালেই ইতালির কবি পেত্রার্কের সনেট থেকে অনুপ্রাণিত হয়ে প্রথম বাংলা সনেটের দিগন্ত উন্মোচন করেন। ১৮৬৬ খ্রীষ্টাব্দে কবির চতুর্দশপদী কবিতাগুলি গ্রন্থাকারে প্রকাশিত হয়। এই কবিতাগুলিতে কবি চিত্তের ব্যকুলতা, স্বদেশ প্রেম ও আবেগ ধ্বনিত হয়েছে।

মাইকেল মধুসূধন দত্তের একটি চতুর্দশপদী।

"বউ কথা কও"  

কি দুখে, হে পাখি, তুমি শাখার উপরে  

বসি, বউ কথা কও, কও এ কাননে ?—  

মানিনী ভামিনী কি হে, ভামের গুমরে,  

পাখা-রূপ ঘোমটায় ঢেকেছে বদনে ?  

তেঁই সাধ তারে তুমি মিনতি-বচনে ?  

তেঁই হে এ কথাগুলি কহিছ কাতরে ?  

বড়ই কৌতুক, পাখি, জনমে এ মনে—  

নর-নারী-রঙ্গ কি হে বিহঙ্গিনী করে ?  

সত্য যদি, তবে শুন, দিতেছি যুকতি;  

(শিখাইব শিখেছি যা ঠেকি এ কু-দায়ে)  

পবন বেগে যাও যথায় যুবতী;  

"ক্ষম, প্রিয়ে" এই বলি পড় গি

তথ্যসূত্র
---------

1. ↑  "মাইকেল মধুসূদন দত্ত"। *যশোর ইনফো ডট কম*। ৩ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৭।
2. ↑

বহিঃসংযোগ
---------

* মাইকেল মধুসূদন দত্তের সনেট[*স্থায়ীভাবে অকার্যকর সংযোগ*]
**রমেশ চন্দ্র বারুয়া** (১ জুলাই ১৯১২- মৃত্যু)  আসাম রাজ্যের একজন ভারতীয় রাজনীতিবিদ ছিলেন। তিনি ডিব্রুগড়ের আসাম বিধানসভার সদস্য ছিলেন। তিনি দুবার ক্যাবিনেট মন্ত্রী ছিলেন, পাশাপাশি ১৯৭২ সালে বিধানসভার স্পিকার হন

শিক্ষা এবং ব্যক্তিগত জীবন
-------------------------

বারুয়া ডিব্রুগড়, গৌহাটি এবং কলকাতায় শিক্ষিত হন। তাঁর একটি বিএল ছিল তিনি ১৯৪৫ সালে শ্রীমতি পূর্ণিমা বারুয়াকে বিয়ে করেন এবং তাদের দুই ছেলে দুই মেয়ে ছিল।

রাজনৈতিক পেশা
-------------

বারুয়া ১৯৫৭ সালের আসাম বিধানসভা নির্বাচনে ডিব্রুগড়ের নবনির্মিত নির্বাচনী এলাকার জন্য ভারতীয় জাতীয় কংগ্রেসের প্রার্থী ছিলেন। তিনি কমিউনিস্ট প্রার্থী নীলমনি বারঠাকুরের কাছে পরাজিত হয়ে ৬,৩৫১ ভোট পান। 

১৯৬১ সালে ডিব্রুগড়ে একটি উপনির্বাচন হয়েছিল। বারোয়াহ আবারও ভারতীয় জাতীয় কংগ্রেসের প্রার্থী হয়েছিলেন। তিনি ৬,৫২২ ভোট পেয়ে নীলমনি বারঠাকুরকে ২,৫৫০ ভোটে পরাজিত করেন।

১৯৬২ সালের আসাম বিধানসভা নির্বাচনে, বারোয়া ডিব্রুগড়ে পুনরায় নির্বাচন চেয়েছিলেন। তিনি ১১,৫৮৮ ভোট পান, তার নিকটতম কমিউনিস্ট প্রতিপক্ষকে ৫,১৫০ ভোটে পরাজিত করেন।

১৯৬৭ সালের আসাম বিধানসভা নির্বাচনে, বারুয়া আবার ডিব্রুগড়ে ভারতীয় জাতীয় কংগ্রেস প্রার্থী হিসাবে পুনঃনির্বাচন চেয়েছিলেন। তিনি 8480 ভোট পেয়েছেন, তার নিকটতম প্রতিপক্ষকে 2532 ভোটে পরাজিত করেছেন। 1967 সালে, মুখ্যমন্ত্রী বিমলা প্রসাদ চালিহা দ্বিতীয়বারের জন্য তার মন্ত্রিসভা গঠন করেন এবং বারুয়াকে ক্যাবিনেট মন্ত্রী করা হয়। তিনি মন্ত্রিত্বের শেষ অবধি দায়িত্ব পালন করেন। মহেন্দ্র মোহন চৌধুরী তার মন্ত্রক গঠনের পর, বারুয়াকে সরবরাহ, বাণিজ্য, বাণিজ্য ও আবগারি মন্ত্রী করা হয় এবং তিনি মন্ত্রকের শেষ অবধি দায়িত্ব পালন করেন।  

1972 সালের আসাম বিধানসভা নির্বাচনে, বারুয়া ডিব্রুগড়ে পুনরায় নির্বাচন চেয়েছিলেন। তিনি 18669 ভোট পেয়েছিলেন, সহজেই তার নিকটতম প্রতিপক্ষকে 16143 ভোটে পরাজিত করেন।  বারুয়া 22 মার্চ 1972-এ আসাম বিধানসভার স্পিকার নিযুক্ত হন। তার মেয়াদকালে, তিনি শরৎ চন্দ্র সিনহার মন্ত্রকের বিরুদ্ধে প্রথম, দ্বিতীয় এবং তৃতীয় অনাস্থা প্রস্তাবের বিতর্কের সভাপতিত্ব করেছিলেন। 

বারুয়া 1978 সালের আসাম বিধানসভা নির্বাচনে পুনরায় নির্বাচন করতে চাননি। নির্বাচনে কংগ্রেস প্রার্থী জনতা পার্টির প্রার্থী কেশব চন্দ্র গগৈয়ের কাছে পরাজিত হন, যিনি পরে আসামের মুখ্যমন্ত্রী হন। 

বারুয়া আসাম মেডিকেল কলেজের চেয়ারম্যান (গভর্নিং বডি)ও ছিলেন।





1. ↑  Desk, Sentinel Digital (২০১৯-০৭-০২)। "Ramesh Chandra Barooah's 107th birth anniversary celebrated at Dibrugarh - Sentinelassam"। *www.sentinelassam.com* (ইংরেজি ভাষায়)। সংগ্রহের তারিখ ২০২২-০৪-০৩।
2. 1 2  Assembly, Assam (India) Legislature Legislative (১৯৭৩)। *Assam Legislative Assembly Who's who* (ইংরেজি ভাষায়)। Assam Legislative Assembly.।
3. ↑  "Ramesh Ch Barooah as a minister" (পিডিএফ)। shodhganga.inflibnet.ac.in/। সংগ্রহের তারিখ ২০১৮-১১-০৫।
4. ↑  "List of Speakers since 1937"। ২০২১-১০-০৫। ২০২১-১০-০৫ তারিখে মূল থেকে আর্কাইভ করা। সংগ্রহের তারিখ ২০২২-০৪-০৩।
5. 1 2 3 4  "Dibrugarh Election Results 2016, Candidate list, Winner, Runner-up and Current MLAs"। *Elections in India*। সংগ্রহের তারিখ ২০২২-০৪-০৩।
6. ↑  Malhotra, G. C. (২০০৪)। *Cabinet Responsibility to Legislature: Motions of Confidence and No-confidence in Lok Sabha and State Legislatures* (ইংরেজি ভাষায়)। Lok Sabha Secretariat। আইএসবিএন 978-81-200-0400-9।
**বাদল গুপ্ত** (১৯১২ - ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বাঙালি বিপ্লবী।

প্রাথমিক জীবন
-------------

বাদল গুপ্তের আসল নাম সুধীর গুপ্ত। তার জন্ম ঢাকার বিক্রমপুর এলাকার পূর্ব শিমুলিয়া গ্রামে, যা বর্তমানে বাংলাদেশের মুন্সীগঞ্জ জেলার অন্তর্গত। বানারিপাড়া স্কুলে পড়ার সময়ে সেখানকার শিক্ষক নিকুঞ্জ সেন বাদলকে দেশপ্রেমে উদ্বুদ্ধ করেন। বাদল বেঙ্গল ভলান্টিয়ার্সে স্বেচ্ছাসেবী হিসাবে যোগ দেন।

রাইটার্স ভবনে হামলা
-------------------

বেঙ্গল ভলান্টিয়ার্স(বি.ভি.)-এর বিপ্লবীরা কারাবিভাগের ইন্সপেক্টর জেনারেল কর্নেল এন এস সিম্পসনের উপরে হামলা চালানোর সিদ্ধান্ত নেন। সিম্পসন কারাগারে রাজবন্দীদের উপরে অত্যাচারের জন্য কুখ্যাত ছিলেন। সিম্পসনকে হত্যা করা ছাড়াও বিপ্লবীদের লক্ষ্য ছিলো কলকাতার ব্রিটিশ শাসকদের সচিবালয় রাইটার্স ভবনে হামলা চালিয়ে ব্রিটিশ শাসকদের মনে ত্রাস সৃষ্টি করা। ১৯৩০ সালের ৮ ডিসেম্বর দীনেশ গুপ্ত ও বিনয় বসুর সাথে মিলে বাদল গুপ্ত ইউরোপীয় বেশভুষার ছদ্মবেশ নিয়ে রাইটার্স ভবনে প্রবেশ করেন, এবং কর্নেল সিম্পসনকে গুলি করে হত্যা করেন। ব্রিটিশ পুলিশ পালটা গুলি চালাতে শুরু করে। বন্দুকযুদ্ধে ব্রিটিশ পুলিশ অফিসার টোয়াইনাম, প্রেন্টিস ও নেলসন আহত হন। নিকটের লালবাজার থেকে কমিশনার টেগার্টের নেতৃত্বে পুলিশবাহিনী তাদের ঘিরে ফেলে এবং অচিরেই তিন বিপ্লবী পরাস্ত হন। তবে তারা পুলিশের হাতে ধরা দিতে চাননি, তাই বাদল পটাশিয়াম সায়ানাইড খান এবং বিনয় ও দীনেশ আত্মহত্যার জন্য নিজেদের উপরে গুলি চালান। বিষ খেয়ে ঘটনাস্থলেই বাদল গুপ্তের মৃত্যু হয়। ইতিহাসে এই তিন বীরের মহাকরণ আক্রমণ 'অলিন্দ যুদ্ধ' নামে খ্যাত।

শহীদ স্মৃতি
ভারত স্বাধীন হওয়ার পরে বিনয়-বাদল—দীনেশের নামানুসারে কলকাতার ডালহৌসি স্কোয়ারের নাম পালটে রাখা হয় বি-বা-দী বাগ (বিনয়- বাদল-দীনেশ বাগ)। এই অলিন্দ যুদ্ধের স্মৃতিতে রাইটার্স বিল্ডিং এর দ্বিতলে একটি প্রস্তর ফলক আছে।

তথ্যসূত্র
---------

1. ↑  রায়, প্রকাশ (২০২১)। *বিস্মৃত বিপ্লবী*। চেন্নাই: নোশনপ্ৰেস, চেন্নাই, তামিলনাড়ু।
2. ↑  Article on Badal Gupta, by Sambaru Chandra Mohanta, Banglapedia

গ্রন্থপঞ্জি
-----------

* হেমেন্দ্রনাথ দাসগুপ্ত, ভারতের বিপ্লব কাহিনী, ২য় ও ৩য় খন্ড, কলকাতা, ১৯৪৮।
* রমেশচন্দ্র মজুমদার, History of the Freedom Movement in India, III, কলকাতা, ১৯৬৩।
* গঙ্গানারায়ণ চন্দ্র, অবিস্মরণীয়, কলকাতা, ১৯৬৬।
মুরুগুমা বাঁধ,ঝালদা
**ঝালদা** হল ভারত-এর পশ্চিমবঙ্গ রাজ্যের একটি শহর ও পৌরসভা। এই শহরটি পুরুলিয়া জেলাতে অবস্থিত। শহরটি পশ্চিমবঙ্গ ও ঝাড়খণ্ড সীমান্তের খুব কাছে অবস্থিত। ঝালদা শহরটি ঝালদা মহকুমার সদর দপ্তর।

ভূগোল
-----

ঝালদা শহরটি ২৩.২২ উত্তর ও ৮৫.৯৭ পূর্বে অবস্থিত। সমুদ্র সমতল থেকে ঝালদা শহরটির উচ্চতা ২৯৩ মিটার। এই শহরটি ছোটনাগপুর মালভূমির পূর্ব অংশে অবস্থিত।এই অংশের পাহাড়গুলি হল শিকার, বানসা, কোপলা ও শিলফোর।

জনসংখ্যা
--------

২০১১ সালের জনগননায় ঝালদা শহরটির মোট জনসংখ্যা ১৯,৫৪৪ জন। এর মধ্যে ৫২ % পুরুষ ও ৪৮% মহিলা। এখানে শিক্ষার হার ৬৪% জাতীয় হার ৫৯% এর বেশি। ৬ বছরের কম বয়স্ক শিশুর সংখ্যা মোট জনসংখ্যার ১৪%।

শিক্ষাপ্রতিষ্ঠান
----------------

এই শহরে চারটি উচ্চবিদ্যালয় রয়েছে ও একটি মহাবিদ্যালয় আছে। এই গুলি হল-

* ঝালদা হাই স্কুল
* ঝালদা গার্লস্ স্কুল
* হিন্দি হাই স্কুল
* ঝালদা কলেজ
* jhalda satyabhama vidyapith

পর্যটন
------

* শীলফোড় পাহাড় কালীমন্দির
* মায়া সরোবর

কাসরাবন

পরিবহন
------

ঝালদা রেলওয়ে স্টেশন এর মাধ্যমে এই শহরের রেল যোগাযোগ সম্পন্ন হয়। এছাড়া শহরটি সড়ক পথে পুরুলিয়া, মুরি, রাঁচী প্রভৃতি শহরের সঙ্গে যুক্ত।

তথ্যসূত্র
---------

1. ↑  "Falling Rain Genomavis, Inc - Jhalda"। সংগ্রহের তারিখ ০৫-১০-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
2
টেমপ্লেট:অকার্যকর 2সংযোগ
টেমপ্লেট:জাসিডিহ-দুমকা-রামপুরহাট

**দুমকা রেল স্টেশন** হল ভারতের  ঝাড়খণ্ড রাজ্যের দুমকা শহরে অবস্থিত একটি রেল স্টেশন।এই স্টেশনটি জাসিডিহ-রামপুরহাট রেলপথের অন্তর্গত। রেল স্টেশনটি পূর্ব রেল-এর আসানসোল রেল বিভাগ-এর অধীনস্থ।স্টেশনটি সমুদ্র সমতল থেকে ১৩৬ উচ্চায় অবস্থান করছে।

এই স্টেশনের রেলপথটি ১,৬৭৬ এমএম (৫ ফুট ৬ ইঞ্চি) চওড়া ব্রডগেজ রেলপথ।এই রেলপথটি স্টেশনকে রেলপথের দুই প্রান্তীক বা টার্মিনাল , ঝাড়খণ্ডের জাহিডিহ ও পশ্চিমবঙ্গ-এর বীরভূম জেলার রামপুরহাট রেল স্টেশনকে যুক্ত করেছে।

ইতিহাস
------

দুমকা রেল স্টেশন ২০১১ সালে চালু হয়।
সেই সময় ১২ জুলাই ২০১১ সালে জাসিডিহ-দুমকা রেলপথ চালু হয়। ১৯৯৭-৯৮ সালে রেলপথটি নির্মানের অনুমোদন দেওয়া হলেও ২০০২ সালের পরে ভূমি অধিগ্রহণ কাজ শুরু হয় এবং ২০০৭ সাল থেকে বড় ধরনের নির্মাণ কাজ শুরু হয়। ১২ ডিসেম্বর ২০১০ তারিখে প্রথম মালবাহী ট্রেন দুমিকাতে এসেছিল। ২৪ সেপ্টেম্বর ২০১২ তারিখে দুমকা ও রাঁচির মধ্যে প্রথম আন্তঃনগর এক্সপ্রেস চালু হয়। এটা বৃহস্পতিবার এবং রবিবার ছাড়া সপ্তাহে পাঁচ দিন চালানো হয় এই এক্সপ্রেস ট্রেনটিকে।

স্টেশন বোর্ড
দুমকা থেকে রামপুরহাট পর্যন্ত রেল ট্র্যাক নির্মাণ ২০১৫ সালের প্রথম দিকে সম্পন্ন হয়েছিল এবং ৪ জুন ২০১৫ তে যাত্রা শুরু করে যখন একটি যাত্রী ট্রেন দুমিকা থেকে রামপুরহাট পর্যন্ত যাত্রা শুরু করে।  এই রেলপথের ফলে পশ্চিমবঙ্গ ও বিহারের মধ্যে বেশ কিছু নতুন সংযোগ এখন সম্ভব হবে।
দুমকা মাধ্যমে রেললাইন লাইনটি জাসিদিহ ও রামপুরহাটের মধ্যবর্তী দূরত্ব হবে ১৪০ কিলোমিটার যা আসানসোলের মধ্য দিয়ে দূরত্ব ২৭০ কিলোমিটারের থেকে অনেক কম।

বর্তমান পরিকল্পনা
-----------------

ছবি
---

* স্টেশনের সমুখ ভাগস্টেশনের সমুখ ভাগ
* স্টেশন বোর্ডস্টেশন বোর্ড
* দুমকা স্টেশনদুমকা স্টেশন
* দুমকা স্টেশন সাইন বোর্ডদুমকা স্টেশন সাইন বোর্ড
* দুমকা স্টেশনের দৃশ্যদুমকা স্টেশনের দৃশ্য

তথ্যসূত্র
---------

1. 1 2  "Dumka-Jasidih trains"। The Telegraph (Calcutta)। ১২ জুন ২০১১। সংগ্রহের তারিখ ১১ এপ্রিল ২০১২।
2. ↑

বহিঃসংযোগ
---------

| * দে
* স
ঝাড়খণ্ডের রেলওয়ে স্টেশন |
| --- |
| ইআর | 

|  |  |
| --- | --- |
| আসানসোল | 
* বৈদ্যনাথধাম দেওঘর
* চিত্তরঞ্জন
* দেওঘর জংশন
* দুমকা
* গিরিডি
* জাসিদিহ জংশন
* মধুপুর জংশন

 |
| হাওড়া | 
* গুমানী
* কোটালপুকুর
* নগর নবী
* পাকুর
* তিলভিটা

 |
| মালদা | 
* বড়হরবা জংশন

 |

 |
| ইসিআর | 

|  |  |
| --- | --- |
| ধানবাদ | 
* বড়কাকনা
* বোকার থার্মাল
* চন্দ্রপুরা জংশন
* চারহী
* ধানবাদ জংশন
* গড়ওয়া
* গড়ওয়া রোড জংশন
* হাজারীবাগ রোড
* হাজারীবাগ টাউন
* কোডার্মা
* লাতেহার
* নেতাজি সুভাষ চন্দ্র বসু গোমহ
* নিমিয়াঘাট
* পরসনাথ
* পাত্রাতু
* রাঁচি রোড

 |

 |
| এসইআর | 

|  |  |
| --- | --- |
| আদ্রা | 
* ভোজুডিহ
* বোকারো স্টিল সিটি
* ইস্পাতনগর
* মহুদা জংশন
* সুদামডিহ

 |
| চক্রধরপুর | 
* আদিত্যপুর
* চান্ডিল
* চক্রধরপুর
* টাটানগর জংশন

 |
| রাঁচি | 
* বানো

* হাতিয়া
* লোহারদাগা
* মুরি জংশন
* নামকন
* রামগড় ক্যান্টনমেন্ট
* রাঁচি জংশন
* তাতিশিলয়াই

 |

 |
**সাভার অধরচন্দ্র উচ্চ বিদ্যালয়** ঢাকা জেলার সাভার উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। বিশিষ্ট শিক্ষানুরাগী, সমাজসেবক এবং তৎকালীন জমিদার বাবু রাখালচন্দ্র সাহা ১৯১৩ সালের ১০ জানুয়ারি সাভারের দক্ষিণ দড়িয়ারপুর এলাকায় তাঁর পিতা অধর চন্দ্র সাহার নামে বিদ্যালয়টি প্রতিষ্ঠা করেন। প্রতিষ্ঠালগ্ন থেকে অর্থাৎ ১৯১৩ সাল থেকে ১৯২৫ সাল পর্যন্ত প্রধান শিক্ষকের দায়িত্ব পালন করেন বাবু হরেন্দ্র নাথ ঘোষ। স্বাধীনতার পর ১৯৭২ সাল থেকে ১৯৯৮ সাল পর্যন্ত প্রধান শিক্ষকের দায়িত্ব পলন করেন আব্দুস সাত্তার মিয়া, পরবর্তীতে জগদীশ চন্দ্র রায় (ভারপ্রাপ্ত), আবুল বাশার (ভারপ্রাপ্ত), মোঃ আব্দুস সামাদ, মোঃ হারুন অর রশীদ (ভারপ্রাপ্ত) এবং বর্তমানে বিদ্যালয়টির প্রধান শিক্ষকের দায়িত্ব পালন করছেন রতন পিটার গোমেজ।  বিদ্যালয়টি ২৮ বিঘা জমির উপর প্রতিষ্ঠিত। এটি বাংলাদেশের অন্যতম প্রাচীন একটি শিক্ষাপ্রতিষ্ঠান।

অবস্থান
-------

ঢাকা জেলার সাভার উপজেলাধীন দক্ষিণ দড়িয়ারপুরে অবস্থিত।

ব্যবস্থাপনা
-----------

কৃতিত্ব
-------

তথ্যসূত্র
---------

1. ↑  "ইতিহাস-ঐতিহ্যের জনপদ : সাভার - *দৈনিক সংগ্রাম (২১ মার্চ, ২০১৫)*"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১৫।
2. 1 2  শতবর্ষী অধরচন্দ্র উচ্চ বিদ্যালয় - *দৈনিক সংগ্রাম (১৫ আগস্ট, ২০১৫)*[*স্থায়ীভাবে অকার্যকর সংযোগ*]
**আবদুল হামিদ চৌধুরী** ছিলেন একজন বাঙালি রাজনীতিবিদ ও জমিদার যিনি পূর্ব পাকিস্তান প্রাদেশিক পরিষদের স্পিকার হিসেবে দায়িত্ব পালন করেন। ব্রিটিশ সরকার তাকে *খান বাহাদুর* উপাধিতে ভূষিত করে কিন্তু পরবর্তীতে তিনি ব্রিটিশ সাম্রাজ্য কর্তৃক সংগঠিত বিভিন্ন নির্যাতন, বৈষ্যমের প্রতিবাদে এবং ব্রিটিশ বিরোধী আন্দোলনে সমর্থন দিয়ে এই উপাধি প্রত্যাখ্যান করেন।

কর্মজীবন
--------

আবদুল হামিদ চৌধুরী ১৯৩৯ থেকে ১৯৪৭ সাল পর্যন্ত বঙ্গীয় আইন পরিষদের ডেপুটি প্রেসিডেন্ট ছিলেন। ১৯৫১ থেকে ১৯৫৩ সাল পর্যন্ত তিনি কলকাতাস্থ তৎকালীন পাকিস্তান হাই কমিশনের ডেপুটি হাইকমিশনার ও কূটনৈতিক কোরের ডিন ছিলেন। তিনি আবুল কাশেম ফজলুল হক, হোসেন শহীদ সোহ্‌রাওয়ার্দী ও আবদুল হামিদ খান ভাসানীর সাথে রাজনীতি করতেন। ১৯৬২ থেকে ১৯৬৮ সাল পর্যন্ত তিনি তৎকালীন পূর্ব পাকিস্তান প্রাদেশিক পরিষদের স্পিকার হিসেবে দায়িত্ব পালন করেন।

এছাড়া তিনি টানা ৪০ বছর প্রথমে বৃহত্তর ময়মনসিংহ জেলা বোর্ডের সদস্য এবং পরে চেয়ারম্যান হিসেবে দায়িত্ব পালন করেন। তিনি ময়মনসিংহ জিলা স্কুলের স্কুল কমিটির প্রথম মুসলিম সভাপতি ছিলেন এবং ন্যাশনাল ব্যাংক অব পাকিস্তানের পরিচালক হিসেবেও দায়িত্ব পালন করেন।

ব্যক্তিগত জীবন
--------------

আবদুল হামিদ চৌধুরী টাঙ্গাইল জেলার (তৎকালীন ব্রিটিশ ভারতের বৃহত্তর ময়মনসিংহ) কালিহাতি উপজেলার নাগবাড়ী ইউনিয়নে জন্মগ্রহণ করেন। তার একমাত্র পুত্র আবু সাঈদ চৌধুরী ঢাকা বিশ্ববিদ্যালয়ের উপাচার্য, বাংলাদেশের বিচারপতি এবং রাষ্ট্রপতি ছিলেন। তার দৌহিত্র আবুল হাসান চৌধুরী শেখ হাসিনার প্রথম মন্ত্রিসভায় পররাষ্ট্র প্রতিমন্ত্রী হিসেবে দায়িত্ব পালন করেন। ১৯৬৯ সালের ৪ সেপ্টেম্বর আবদুল হামিদ চৌধুরী মৃত্যুবরণ করেন।

তথ্যসূত্র
---------

1. ↑  Nation, The New। "Death anniversary of Abdul Hamid Chowdhury today"। *The New Nation* (ইংরেজি ভাষায়)। ২৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৯।
2. ↑  "Abdul Hamid Chowdhury"। *The Daily Star* (ইংরেজি ভাষায়)। ৪ সেপ্টেম্বর ২০১৩। সংগ্রহের তারিখ ২৮ ডিসেম্বর ২০১৯।
3. 1 2  "আব্দুল হামিদ চৌধুরীর মৃত্যুবার্ষিকী আজ"। *নয়া দিগন্ত*। সংগ্রহের তারিখ ২৮ ডিসেম্বর ২০১৯।
4. ↑  "সাবেক স্পিকার আব্দুল হামিদ চৌধুরীর ৪৫তম মৃত্যুবার্ষিকী আজ"। *ইত্তেফাক*। ২৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৯।
5. ↑  "প্রখ্যাত-ব্যক্তিত্ব"। *মধুপুর উপজেলা*। ২০১৮-১০-২৬ তারিখে মূল থেকে আর্কাইভ করা। সংগ্রহের তারিখ ২০১৮-১১-৩০।
‘বেদিয়া’ হচ্ছে একটি আদিবাসী জাতিসত্তা। কৃষি নির্ভর আদিবাসী জাতিসত্তা। বেদিয়া জাতিসত্তার মানুষ ভারতের পশ্চিমবঙ্গ, ঝাড়খণ্ড ও বিহার রাজ্য এবং বাংলাদেশে বসবাস করে। ভারতে বেদিয়া নামেই পরিচিত হলেও বাংলাদেশে বেদিয়া বা বেদে নামে পরিচিত। বেদিয়ারা নামের পদবী হিসেবে চৌধুরী, বেদে, মাহাতো, সরদার, বেদিয়া ব্যবহার করে থাকেন। জাতিসত্তা বাংলাদেশ সরকারের সংস্কৃতি বিষয়ক মন্ত্রণালয়ের ক্ষুদ্র নৃগোষ্ঠীর সাংস্কৃতিক প্রতিষ্ঠান আইন-২০১০ এর সংশোধনী (২০১৯) তফশিলে আদিবাসী জাতিসত্তা হিসেবে স্বীকৃত। ভারতের পশ্চিমবঙ্গ, ঝাড়খান্ড, বিহার ও আসাম রাজ্যে সিডিউল ট্রাইব হিসেবে স্বীকৃত রয়েছে।

উৎপত্তির ইতিহাস
---------------

বেদিয়া জাতিসত্তার উৎপত্তি সম্পর্কে সঠিক কোনো তথ্য পাওয়া যায় না। তবে বেদিয়া জাতিসত্তার অনেকেই মনে করেন যে, বেদরাজ রাজার বংশধর বলেই তারা বেদিয়া নামে পরিচিত।

ভৌগোলিক অবস্থান ও পরিবেশ
------------------------

ভারতের ঝাড়খণ্ড, পশ্চিমবঙ্গ ও বিহার রাজ্যের বিভিন্ন জেলায় ব্যাপক সংখ্যক ’বেদিয়া’ জাতিসত্তার মানুষ বসবাস করে। এছাড়াও বাংলাদেশের বিভিন্ন অঞ্চলে বেদিয়া জাতিসত্তার মানুষের বাস রয়েছে। রাজশাহী বিভাগের জয়পুরহাট জেলার  সদর, পাঁচবিবি; নাটোর জেলার সদর, বড়াইগ্রাম, গুরুদাসপুর; নওগাঁ জেলার পত্নীতলা, ধামুরহাট, নিয়ামতপুর; পাবনা জেলার চাটমোহর; সিরাজগঞ্জ জেলার তাড়াশ; রংপুর বিভাগের দিনাজপুর জেলার ঘোড়াঘাট এবং খুলনা বিভাগের সাতক্ষীরা জেলার আশাশুনি উপজেলায় বেদিয়া জাতিসত্তার মানুেষর বসবাসের খোঁজ পাওয়া যায়।

ধর্মীয় বিশ্বাস
---------------

বর্তমানে বেদিয়া জাতিসত্তার মানুষ সনাতন ধর্মে বিশ্বাসী বা সনাতন ধর্ম পালন করেন।
**একাচক্র** একটি ছোট্ট গ্রাম। এটি পশ্চিমবঙ্গের বীরভূম জেলার রামপুরহাট শহর থেকে ২০ কিমি দূরে অবস্থিত। হিন্দুদের ঐতিহ্যের মধ্যেই, মহাকাব্য মহাভারতে পাঁচ পাণ্ডবদের নির্বাসনের সময় তাদের একচক্রে থাকার কথা বলা হয়েছে। এটি গৌড়ীয় বৈষ্ণব ঐতিহ্যের অন্যতম প্রধান ধর্মীয় ব্যক্তিত্ব নিত্যানন্দ রামের জন্মস্থান (১৪৭৪ খ্রিষ্টাব্দ) হিসাবেও বিখ্যাত।

গ্রামটি প্রায় আট মাইল এলাকা জুড়ে উত্তর এবং দক্ষিণে প্রসারিত।

কিংবদন্তি
---------

একচক্র নামের উৎপত্তি পান্ডবদের কিংবদন্তির সাথে জড়িত। কুরুক্ষেত্রের যুদ্ধে যখন কৃষ্ণ তার ভক্ত অর্জুনকে বাঁচাতে যুদ্ধে কোনও পক্ষ না নেওয়ার প্রতিজ্ঞা ভঙ্গ করেছিলেন, তখন তিনি অর্জুনের সাথে লড়াই করে আসা ভীষ্মদেবকে আঘাত করার জন্য চাকা নিয়ে ছুটে এসেছিলেন। ভীষ্মদেব যখন তাকে অনেক সুন্দর প্রার্থনা দিয়ে সন্তুষ্ট করেছিলেন, তখন কৃষ্ণ তার ক্রোধ হারিয়ে চাকাটিকে একপাশে ফেলে দেন। চাকাটি এই একচক্র গ্রামের জমির উপর পড়ে এবং তাই *একচক্র* নামটি *পায় এই গ্রাম*। *এক-এর* অর্থ একটি, এবং *চক্র* অর্থ চাকা।

মহাভারতে এটিও সেই জায়গা বলে বিশ্বাস করা হয় যেখানে বকাসুর থাকতেন, যাকে পরে ভীমের দ্বারা হত্যা করা হয়। তবে পুরো ভারত জুড়ে বেশ কয়েকটি জায়গা রয়েছে যা প্রাচীন একচক্র হিসাবে পরিচিত।

ভূগোল
-----

### অবস্থান

একচক্রের অবস্থান ২৪°০৩′৪১″ উত্তর ৮৭°৫০′৫২″ পূর্ব﻿ / ﻿২৪.০৬১৪৩৪° উত্তর ৮৭.৮৪৭৭৮৯° পূর্ব﻿ / 24.061434; 87.847789 ।

গর্ভাভাস
--------

বলা হয় এটি নিত্যানন্দের আসল জন্মস্থান। জন্মস্থানের মন্দিরে স্থানীয় ব্রাহ্মণ পরিবার দ্বারা পূজিত নিতাই (নিত্যানন্দ) এর মূর্তি রয়েছে। নিত্যানন্দের বাবার আসল বাড়ির স্থান হদাই পণ্ডিতা ভবনে। নিতাই কুণ্ডের পাশের ছোট সাদা মন্দিরটি নিত্যানন্দের জন্মের স্থান হিসাবে চিহ্নিত করা হয়। এই মন্দিরের দুটি বটবৃক্ষ রয়েছে যেগুলি নিত্যানন্দের সময় থেকেই ছিল বলে জানা যায়।

মন্দিরের মূল বেদীর মাঝখানে নিত্যানন্দের মূর্তি রয়েছে। তার বাম দিকে, হাত তুলে চৈতন্য মহাপ্রভু । নিত্যানন্দের ডানদিকে অদ্বৈত আচার্য্য। পাশের বেদীতে হয়েছে রাধা -রাধাকান্ত এবং রাধা-কৃষ্ণ, মাঝে বৃহৎ নৃত্যরত গৌরাঙ্গ। মন্দিরটি নির্মাণ করেছিলেন প্রসন্নাকুমার করফর্ম।

বঙ্কিমা রায় মন্দির
-------------------

বঙ্কিমা রায় মন্দিরের মধ্যে বর্তমান দেবতা মূর্তি একচক্রের যমুনা নদীর মধ্যে নিত্যানন্দ নিজেই পেয়েছিলেন। মূর্তিটি তখন একটি মন্দিরে স্থাপন করা হয়েছিল, যা এখন জাহ্নু কুন্ডায় নিমজ্জিত। নিত্যানন্দ তার অন্তর্ধানের সময় এই দেবতার সাথে একীভূত হয়েছিলেন বলে বিশ্বাস করা হয়। বঙ্কিমা রায়ের বর্তমান মন্দিরটিও প্রাচীন। জাহ্নব মাতার (নিত্যানন্দের স্ত্রী) মূর্তি তার পাশে রাখা হয়েছিল। এই মন্দিরে বীরচন্দ্র গোস্বামীর একটি ছোট সমাধিও রয়েছে ।

তথ্যসূত্র
---------

1. ↑  "Chaitanya Charitamrita Adi-lila,13.61, purport"। ৩ মে ২০০৮ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০০৮।
2. ↑  O’Malley, L.S.S. ICS, *Birbhum*, Bengal District Gazetteers, p. 128, first published 1910, 1996 reprint, Government of West Bengal
স্টার্করা ল্যানিস্টারদের বিরুদ্ধে যুদ্ধ ঘোষণা করে, নেডের বড় ছেলে রব বিজয় লাভ করেন এবং জেমি ল্যানিস্টারকে বন্দী করে রাখেন। তার মা ক্যাটলিন তার মেয়ে সানসা এবং আরয়ার মুক্তির জন্য গোপনভাবে জেইমিকে মুক্ত করেন। সানসা প্রতিনিয়ত রাজা জোফ্রি কর্তৃক দুর্ব্যবহারের শিকার হন, আরিয়া ছদ্মবেশে হেরেনহালের ল্যানিস্টার বাহিনী থেকে রহস্যময়ী পুরুষ জ্যাকেন হগারের সাহায্যে পালিয়ে যায়। থিওন গ্রেজয় বিশ্বাসঘাতকতা করে স্টার্কদের পূর্বপুরুষের বাড়ি উইন্টারফেল নিজের নিয়ন্ত্রণে নেয়, যদিও ব্র্যান এবং তার ছোট ভাই রিকন পালাতে সক্ষম হন। এদিকে, মৃত রাজা রবার্টের দুই ভাই স্ট্যানিস এবং রেনলি বারাথিওন নিজেদের জন্য সিংহাসন দাবি করেন। লাইট অফ লর্ডের পূজারী মেলিসান্ড্রে একটি ভবিষ্যদ্বাণী ঘোষণা করেছিলেন। স্ট্যানিস রেনলিকে হত্যা করেছিলেন এবং কিংস ল্যান্ডিং আক্রমণ করেছিলেন, রাজা ও রানী সার্সেইয়ের ছোট ভাই টিরিয়ন ল্যানিস্টারের নেতৃত্বে প্রতিরক্ষা ব্যবস্থা গড়ে তোলা হয়। মহাপ্রাচীরের ওপারে, জন স্নো এবং তার সহকর্মী রেঞ্জার কোহরিন হাফ্হ্যান্ডকে ওয়াইল্ডলিং কর্তৃক বন্দী হন। যখন নাইট ওয়াচ এর অন্যান্য সদস্যরা হোয়াইট ওয়াকার্সের সেনাবাহিনী এবং তাদের পুনর্নির্মিত মৃতদেহগুলির আক্রমনের শিকার হয়। এসোস মহাদেশে, ডেনেরিস ও তার সহযোগী কার্থে আশ্রয় খুঁজে পায়। আশ্রয়দাতাদের কয়েকজন তার ড্রাগন চুরি করতে চেষ্টা করে ব্যর্থ হয়, এবং ডেনেরিস কার্থ শহর ত্যাগ করেন।

বহিঃসংযোগ
---------

* *Game of Thrones* – প্রাতিষ্ঠানিক যুক্তরাষ্ট্রের ওয়েবসাইট
* *Game of Thrones* – প্রাতিষ্ঠানিক যুক্তরাজ্যের ওয়েবসাইট
* *Game of Thrones* – The Viewers Guide on HBO.com
* Making *Game of Thrones* on HBO.com  ওয়েব্যাক মেশিনে আর্কাইভকৃত ২ জুন ২০১৬ তারিখে
* ইন্টারনেট মুভি ডেটাবেজে "গেম অব থোনস" (ইংরেজি)
* টিভি.কম-এ "77121" (ইংরেজি)
* রটেন টম্যাটোসে *গেম অব থ্রোনস: ১ম মৌসুম* (ইংরেজি)
**রস অমলেট** (যা **রাস অমলেট** নামেও পরিচিত)  ভারতের গোয়ান রন্ধনশৈলীর অন্তর্ভুক্ত একটি জলখাবার তথা রাস্তার খাবার।  কোঙ্কনি ভাষায় *রস* মানে "গ্রেভি"। এটি মুরগি বা ছোলার একটি মশলাদার গ্রেভি, যা প্রায় শাগুতি- এর মতো। এটি সাধারণত গোয়ান ক্যাথলিক রান্নার শৈলীতে দেখা যায়। এটি একটি শাগুতি অথবা একটি মশলাদার গ্রেভি যার মধ্যে পেঁয়াজ, কারি পাতা, কালো সরিষার বীজ, খোঁচা নারকেল থাকে। এটি প্রস্তুত করার জন্য প্রয়োজনীয় মশলার বেশিরভাগ গোয়ান হিন্দুদের দ্বারা প্রস্তুত করা হয়। মাশরুম বা ফুলকপির মতো উপাদানগুলিও সাধারণত এই গ্রেভি তৈরিতে ব্যবহৃত হয়। ডিম, ভেষজ, সূক্ষ্মভাবে কাটা সবুজ মরিচ, পেঁয়াজ (বা শ্যালটস ), সূক্ষ্মভাবে কাটা তাজা সবুজ ধনে এবং লবণ সহ এই গ্রেভি প্রস্তুত করা হয়ে থাকে। তবে রান্নার প্রণালীতে অনেক বৈচিত্র্য রয়েছে। রস আলাদাভাবে রান্না করা হয়। তাজা ভাজা অমলেটের উপরে গরম রস ঢেলে দেওয়া হয় এবং গোয়ান রুটির (পাও) সাথে পরিবেশন করা হয়।

রস অমলেট ঐতিহ্যগতভাবে গোয়ার বিভিন্ন শহরে সারিবদ্ধ খাবারের গাড়িতে বিক্রি হয়। এই খাবারের গাড়িগুলো সন্ধ্যায় গ্রেভি বিক্রি করা শুরু করে এবং মধ্যরাতের পরেও তাদের বিক্রি চালিয়ে নিতে থাকে। অনেক রেস্তোরাঁও তাদের মেনুতে এই খাবারটি অন্তর্ভুক্ত করেছে। 

  

পরিবেশন করার সময় সম্পূর্ণ থালাটির উপর চুন ও পেঁয়াজ কুচি ছিটিয়ে পরিবেশন করা হয়।

তথ্যসূত্র
---------

1. ↑  "Ros Omelette | Goan Flavour"। goanflavour.com। ২০১৪-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৪-০৮-১১।
2. ↑  "Goa and its cuisine"। *The Times Of India*। ৩ এপ্রিল ২০০৮।
বিভূতিভূষণ দত্ত
**বিভূতিভূষণ দত্ত** (জন্ম: ২৮ জুন ১৮৮৮—মৃত্যু: ৬ অক্টোবর ১৯৫৮) ছিলেন একজন ভারতীয় গাণিতিক ইতিহাসবেত্তা ও সন্ন্যাসী।

জীবনী
-----

দত্ত চট্টগ্রাম জেলার কানুনগোপাড়ায় একটি দরিদ্র বাঙালি পরিবারে জন্মগ্রহণ করেছিলেন। তিনি গণেশ প্রসাদের ছাত্র ছিলেন এবং তৎকালীন কলকাতা বিশ্ববিদ্যালয় থেকে পড়াশোনা করেছিলেন। ১৯১৪ সালে সেখান থেকেই গণিতে স্নাতকোত্তর ডিগ্রি এবং ১৯০৪ সালে ফলিত গণিতে ডক্টরেট ডিগ্রি অর্জন করেছিলেন। তিনি কলকাতা বিশ্ববিদ্যালয়ে অধ্যাপনা করেছিলেন যেখানে তিনি ইউনিভার্সিটি সায়েন্স কলেজের প্রভাষক ছিলেন এবং ১৯২৪-১৯২২ এর সময় ফলিত গণিতের রাসবিহারী ঘোষ অধ্যাপক ছিলেন। ১৯২০ এবং ১৯৩০ এর দশকে তিনি ভারতীয় গণিতের ইতিহাসের একজন কর্তাব্যক্তি হিসাবে খ্যাতি অর্জন করেছিলেন। তিনি ভারতীয় দর্শন এবং ধর্ম সম্পর্কে গভীর আগ্রহী ছিলেন। ১৯২৯ সালে তিনি অধ্যাপনা থেকে অবসর গ্রহণ করেন ও ১৯৩৩ সালে বিশ্ববিদ্যালয় ত্যাগ করেন এবং ১৯৩৮ সালে স্বামী বিদ্যারণ্য নামে *সন্ন্যাসী* জীবন শুরু করেছিলেন। জীবনের শেষ বছরগুলোতে, স্বামী বিদ্যারণ্য হিসাবে তিনি মূলত রাজস্থানের পুষ্করে থাকতেন।

রচনা
----

*হিন্দু গণিতের ইতিহাস: একটি উৎস বই*, অভধেশ নারায়ণ সিংহের (১৯০১-১৯৫৪) সাথে যৌথভাবে রচিত এই বইটি ভারতীয় গণিতের ইতিহাসে একটি আদর্শ রেফারেন্স হয়ে উঠেছে। তিনি সূলবা সুত্রে একটি মনোগ্রাফও লিখেছিলেন। তাঁর রচিত ‘History of Hindu Mathematics’ এবং ‘প্রাচীন ভারতের ভাগবত কাহিনী দুটি পরিচিত গ্রন্থ। তিনি ভারতীয় গণিতের ইতিহাস সম্পর্কিত ৭০ টিরও বেশি গবেষণামূলক প্রবন্ধ প্রকাশ করেছিলেন।

আরো দেখুন
---------

* *হিন্দু গণিতের ইতিহাস: একটি উৎস বই*

তথ্যসূত্র
---------

1. ↑  R. C. Gupta (মে ১৯৮০)। "Bibhutibhusan datta (1888–1958), historian of Indian mathematics" (পিডিএফ): 126–133। ডিওআই:10.1016/0315-0860(80)90033-6। সংগ্রহের তারিখ ৯ মার্চ ২০১৬।
2. ↑  Bibhutibhushan datta and Awadhesh Narayan Singh (১৯৬২)। *History of Hindu Mathematics: a Sourcebook*। Asia Publishing House।
3. ↑  Frank J. Swetz (ফেব্রুয়ারি ২০১০)। "Mathematics in India"। ডিওআই:10.4169/loci003292। সংগ্রহের তারিখ ৯ মার্চ ২০১৬।
4. ↑  L. G. Simons (১৯৩৬)। "L G Simons, Review: History of Hindu Mathematics – A Source Book. Part I. Numeral Notation and Arithmetic": 367–368। ডিওআই:10.2307/2301803।
5. ↑  Bibhtibhushan Datta (১৯৩২)। *The Science of the Sulba. A study in early Hindu geometry*। University of Calcutta।
6. ↑  J J O'Connor and E F Robertson। "Publications of Bibhutibhusan Datta"। *MacTutor History of Mathematics archive*। University of St Andrews, Scotland। ১০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৬।

বহিঃসংযোগ
---------

* জীবনী  ওয়েব্যাক মেশিনে আর্কাইভকৃত ১০ নভেম্বর ২০১৯ তারিখে